PREIFAT A CHYFRINACHOL

Enw-----------------------

Cyfeiriad-----------------

**Cyfarfod Rheoli Presenoldeb 2il Gam (Dileer fel y bo'n briodol) (Ailagor)**

Annwyl -------------------

Ysgrifennaf atoch i ddiolch ichi am gwrdd â mi ac i gadarnhau canlyniad eich cyfarfod Rheoli Presenoldeb 2il Gam a gynhaliwyd (Dileer fel y bo'n briodol) dros Microsoft Teams/y ffôn/wyneb yn wyneb ar (nodwch y dyddiad) gyda (Nodwch enw os yw'n berthnasol) a minnau. (Dileer fel y bo'n briodol) Roedd (nodwch yr enw), cynrychiolydd eich undeb llafur **neu** gydweithiwr yn bresennol gyda chi **neu** Roeddech chi’n fodlon i'r cyfarfod fynd yn ei flaen heb gynrychiolaeth. Gwnaethoch gadarnhau eich bod eisoes wedi cael copi o'r Polisi Absenoldeb Salwch.

Diben y cyfarfod oedd adolygu (Dileer fel y bo'n briodol) eich absenoldeb salwch parhaus **neu** lefel eich absenoldeb salwch.

Gwnaethoch gadarnhau eich bod yn deall eich bod wedi cyrraedd trothwy ffurfiol fel y nodir yn y Polisi Absenoldeb Salwch a rhoddwyd gwybod ichi mai prif bwrpas y Cyfarfod Rheoli Presenoldeb 2il Gam oedd ceisio clustnodi'r hyn y gallwch chi a'r Adran ei wneud, yn rhesymol, i'ch helpu i (Dileer fel y bo'n briodol) gynnal/adfer eich iechyd.

Trafodwyd (rhowch grynodeb o'r drafodaeth – gallai hyn gynnwys)

• Cofnod salwch a rhesymau dros y X cyfnod o absenoldeb salwch dros y 12 mis diwethaf oherwydd e.e. annwyd, haint ar y frest, torri bys troed

• Iechyd a llesiant ar hyn o bryd, natur a phrognosis a hyd tebygol yr absenoldeb a’r cyngor meddygol diweddaraf

• Unrhyw faterion personol neu faterion sy'n gysylltiedig â gwaith

• Cyngor Iechyd Galwedigaethol (os ydych wedi cael adroddiad, mae'n bosibl y byddwch yn dymuno dyfynnu rhannau allweddol o'r adroddiad)

• Ystyried atgyfeiriad i'r Uned Iechyd Galwedigaethol (os na chafwyd cyngor eto)

• Ystyried addasiadau rhesymol

• Unrhyw gymorth y gellir ei roi neu sydd wedi'i roi

• Cyfarfodydd blaenorol a gynhaliwyd, a chamau a gymerwyd hyd yn hyn

• Effaith absenoldeb ar yr adran / cydweithwyr / y gwasanaeth

• Trefniadau cyswllt yn y dyfodol

Ystyriwyd a thrafodwyd yr holl opsiynau a chymorth sydd ar gael yn ystod y cam hwn o'r broses i'ch galluogi i wella i'r safon sy'n ofynnol a chytunwyd ar ffordd briodol ymlaen; (dylid dileu / cynnwys y rhannau priodol)

* Atgyfeiriad i’r uned iechyd galwedigaethol

• Ystyriwyd/cytunwyd ar addasiadau rhesymol gan gynnwys dyddiad adolygu

• Atgyfeiriad ar gyfer asesiad gweithfan

• Archwilio adleoli

Yn sgil adolygu eich cofnod presenoldeb, cytunwyd y byddem yn cwrdd eto mewn x mis *(nodwch y cyfnod adolygu, bydd hyd y dyddiad adolygu yn dibynnu ar ffeithiau'r achos ond ni ddylai fod yn llai na 2 fis a dim mwy na 3 mis)* i adolygu eich cofnod presenoldeb. Bydd y cyfnod adolygu ffurfiol yn cael ei bennu gan ddechrau o ddyddiad y cyfarfod hwn. Os byddwch, yn dilyn cwblhau cyfnod adolygu, yn cael eich dileu o'r Cam Rheoli Presenoldeb Ffurfiol, mae'n rhaid imi eich atgoffa y bydd cyfnod adolygu pellach o 4 mis yn berthnasol ac os byddwch yn cyrraedd y trothwyon ffurfiol eto yn y 4 mis canlynol, bydd angen ichi gael Cyfarfod Rheoli Presenoldeb 2il Gam fel rhan o'r Weithdrefn Absenoldeb Salwch unwaith yn rhagor.

Eglurais fod eich absenoldeb yn cael effaith ar y gwasanaeth a ddarperir ac fe'ch atgoffwyd (Dileer fel y bo'n briodol) oni bai bod gwelliant sylweddol a pharhaus o ran eich presenoldeb, **NEU** y bernir ei bod yn annhebygol y byddwch yn dychwelyd i'r gwaith, y byddwn yn symud ymlaen i gam nesaf y weithdrefn ac yn cynnal Cyfarfod Rheoli Presenoldeb arall. Dylech fod yn ymwybodol y gallai cyfarfodydd rheoli presenoldeb pellach arwain at wneud penderfyniad ynghylch eich cyflogaeth barhaus gyda'r Awdurdod ar sail galluogrwydd iechyd.

Hoffwn eich sicrhau ein bod yn parhau i'ch cefnogi gymaint â phosibl er mwyn (Dileer fel y bo'n briodol) eich helpu i ddychwelyd i'r gwaith **NEU** wella eich presenoldeb. Os oes unrhyw gymorth pellach a allai fod o fudd ichi yn eich barn chi, mae croeso ichi drafod hyn gyda mi.

Os bydd gennych unrhyw ymholiadau neu os ydych yn gwybod am unrhyw faterion a allai effeithio ar eich presenoldeb yn y dyfodol, cofiwch gysylltu â mi cyn gynted ag y bo modd.

Yn unol â Pholisi Absenoldeb Salwch yr Awdurdod, gallwch wneud cais am adolygu'r penderfyniad hwn gan eich Cyfarwyddwr neu ei gynrychiolydd/ei chynrychiolydd enwebedig. Mae'n rhaid i gais am adolygu penderfyniad gael ei wneud yn ysgrifenedig i'r Prif Weithredwr Cynorthwyol (Rheoli Pobl) cyn pen 7 diwrnod ar ôl derbyn y llythyr hwn, gan nodi'r rhesymau dros y cais am adolygiad.

Yn gywir

Enw

Teitl y Swydd

**cc TU & HR**

**Nodwch os bydd gennych unrhyw ymholiadau ynghylch geiriad y llythyr hwn, siaradwch â'ch Ymgynghorydd Adnoddau Dynol.**